אבי אבי
אבי, אבי, הגידה נא לי; מדוע הלילה שחור ואפל; ורוח מסיע קרעי ערפל?; אפל ילדי, הלילה אפל; ורוח עובר ומספר סודותיו; על אב שמרד עם חמשת בניו; הגד אבי, מאין עלה; מאין עלה הלפיד הבוער; ולמה ירוץ בדרכו וימהר?; עלה ילדי, עלה הלפיד; משדות מודיעין אל משעול הקברים; לזרע כולו שלהבות ואורים; ואי השביל, איה המשעול; איה המשעול זה עתיק הדורות; בו רץ הלפיד וזורע אורות?; בהר בגיא עובר המשעול; ממרום הגליל עד אילת והים; על שדות גיבורים שנפלו על חרבם; ועוד אבי, אמור לי רק זאת; מדוע הלילה מכל הלילות; זורחים האורים ומרבים לעלות?; מדור לדור, ילדי, זה האות; זורח האור ועולה ומהבהב; בלילה הזה, ליל כ"ה בכסליו; 